**PRILOGA D/5**

**OSNUTEK POGODBE**

**Naročnik:**

**ELEKTRO GORENJSKA, podjetje za distribucijo električne energije, d.d., Ulica Mirka Vadnova 3a, 4000 Kranj, ki ga zastopa predsednik uprave dr. Ivan Šmon, MBA**

**identifikacijska št.: SI 20389264**

**matična številka: 5175348000**

**in**

**Dobavitelj:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_**

**identifikacijska št.: SI \_\_\_\_\_\_\_\_\_\_\_\_\_\_**

**matična številka: \_\_\_\_\_\_\_\_\_\_\_\_\_\_\_\_**

**sklepata**

**POGODBO št. NMV20-017**

**DOBAVA VOZIL Z NIZKIMI EMISIJAMI**

**SKLOP\_\_\_\_\_\_\_\_\_**

**UVODNA DOLOČBA**

1. **člen**

Naročnik je za dobavo vozil izvedel postopek naročila male vrednosti, ki ga je dne \_\_\_\_\_\_\_ objavil na slovenskem portalu za javna naročila pod št. objave \_\_\_\_\_\_\_\_. Dobavitelj je bil kot najugodnejši ponudnik izbran na podlagi Odločitve o oddaji naročila, št. NMV20-017 z dne \_\_\_\_.

**PREDMET POGODBE**

1. **člen**

Predmet te pogodbe je dobava vozil z nizkimi emisijami, kot to izhaja iz ponudbe dobavitelja št. \_\_\_\_\_\_\_\_\_, z dne \_\_\_\_\_\_\_\_, s tehnično specifikacijo, ki je priloga te pogodbe.

Dobavitelj s podpisom pogodbe potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na izvedbo predmeta naročila, na njegove pravice in obveznosti po tej pogodbi ali pogodbeno ceno. Dobavitelj se izrecno odpoveduje vsem zahtevkom do naročnika, ki bi izvirale iz njegove morebitne ne-seznanjenosti s pogoji po tej pogodbi.

**POGODBENA VREDNOST**

1. **člen**

Naročnik in dobavitelj sta sporazumna, da znaša pogodbena vrednost, brez DDV, skladno s ponudbenim predračunom dobavitelja:

**1. sklop**: Osebna vozila 4x4 \_\_\_\_\_\_\_\_\_\_\_\_\_\_\_\_\_\_\_ EUR

**2. sklop:** Osebna vozila \_\_\_\_\_\_\_\_\_\_\_\_\_\_\_\_\_\_\_ EUR

**3. sklop:** Terensko vozilo 4x4 \_\_\_\_\_\_\_\_\_\_\_\_\_\_\_\_\_\_\_ EUR

**4. sklop**: Osebno vozilo 4x4 \_\_\_\_\_\_\_\_\_\_\_\_\_\_\_\_\_\_\_ EUR

**5. sklop:** Osebno vozilo \_\_\_\_\_\_\_\_\_\_\_\_\_\_\_\_\_\_\_ EUR

**6. sklop:** Terensko vozilo 4x4 \_\_\_\_\_\_\_\_\_\_\_\_\_\_\_\_\_\_\_ EUR

**Skupaj pogodbena vrednost za vse sklope \_\_\_\_\_\_\_\_\_\_\_\_\_\_\_\_\_\_\_ EUR**

Skupna pogodbena vrednost oziroma cena na vozilo je fiksna do izteka pogodbe in zajema vse stroške, ki jih ima dobavitelj z izvedbo dobav, opredeljenih v razpisni in ponudbeni dokumentaciji, vključno s stroški za homologacijo vozil ter pridobitve in predložitve vse zahtevane in potrebne dokumentacije, razen DDV. DDV se obračuna v skladu z veljavno zakonodajo.

Dobavitelj ne more uveljaviti naknadnih stroškov ali podražitev iz naslova nepopolne ali neustrezne dokumentacije za tiste dele predmeta pogodbe, ki v dokumentaciji niso bili ustrezno opredeljeni, pa bi jih, glede na predmet javnega naročila in na celotno dokumentacijo, dobavitelj kot strokovnjak na svojem področju, lahko predvidel.

**ROK IN KRAJ DOBAVE**

1. **člen**

Rok dobave za vozila po tej pogodbi je (šteto od podpisa pogodbe):

- 1., 2. in 4. sklop: 90 dni,

- 3. in 6. sklop: pet mesecev,

- 5. sklop: 60 dni.

Dobavitelj ima, če bi na dobavo vplivale razmere zaradi epidemije Covid-19 (za kar mora priložiti ustrezna dokazila), pravico, da enkrat zaprosi za podaljšanje roka, vendar morajo biti vozila v vsakem primeru dobavljena najkasneje do 31. 12. 2020. Če vozila ne bodo dobavljena do skrajnega roka dobave, se pogodba šteje za razvezano, naročnik pa ima pravico, da jo ohrani v veljavi, če sporoči dobavitelju, da zahteva njeno izpolnitev.

Kraj dobave je na sedežu naročnika (Ulica Mirka Vadnova 3a, Kranj) oziroma drug kraj v skladu z morebitnim drugačnim dogovorom med naročnikom in dobaviteljem.

Ob dobavi pogodbeni stranki sestavita prevzemni zapisnik.

Dobavitelj je dolžan ob dobavi vozila naročniku izročiti tudi vse dokumente do registracije, vključno s servisno knjigo in homologacijo za vozilo ter navodili z vsemi potrebnimi podatki o upravljanju in vzdrževanju ter drugimi dokumenti, potrebnimi za takojšnjo registracijo vozila. Vsi dokumenti morajo biti v slovenskem jeziku.

**PLAČILNI POGOJI**

1. **člen**

Rok plačila je 30 dni od datuma izdaje računa, ki ga bo dobavitelj izstavil po dokončnem in uspešnem prevzemu (podpisan prevzemni zapisnik) predmeta naročila s strani naročnika. V primeru zamude pri plačilu ima dobavitelj pravico obračunati zakonske zamudne obresti za čas zamude.

Če se naročnik ne bo v celoti strinjal z izstavljenim računom, ga mora v roku 10 dni po prejemu pisno in z obrazložitvijo v celoti zavrniti, dobavitelj pa je dolžan izstaviti nov račun z novim datumom. Plačilni rok prične teči z dnem, ko naročnik prejme nov račun. Če dobavitelj v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnik je v tem primeru dolžan plačati pogodbeno ceno za dobavljena vozila v roku, navedenem v I. odstavku tega člena.

**GARANCIJSKI ROK**

1. **člen**

Garancijski rok za brezhibno delovanje vozil je:

- za 1., 2. in 4. sklop: najmanj 24 mesecev od datuma prevzema vozila oziroma največ 100.000 prevoženih km,

- za 3. in 6. sklop: pet let od datuma prevzema vozila,

- za 5. sklop: dve leti od datuma prevzema vozila oziroma največ 160.000 prevoženih km.

Dobavitelj je dolžan v garancijskem roku, v primeru nekvalitetne oz. neustrezne dobave takoj oz. v roku štiriindvajset (24) ur začeti odpravljati pomanjkljivosti in nepravilnosti, ki bi se izkazale po dobavi ter odpraviti najkasneje v roku desetih (10) dni od pisno podane reklamacije naročnika. Vse odprave napak v času garancijskega roka so za naročnika brezplačne. V primeru, da se napaka ne more odpraviti v roku 10 dni, se za čas odprave napak podaljša garancija.

V primeru, da bi bilo v garancijskem roku potrebno zamenjati kakšen del, se garancija za tisti del podaljša za dvanajst (12) mesecev.

Če v navedenem roku napak ne more odpraviti, mora dobavitelj vozilo zamenjati z novim, ki ima enake ali boljše tehnične lastnosti.

**SERVISIRANJE IN ODPRAVA NAPAK**

1. **člen**

Za izvajanje servisnih storitev na vozilu, ki je predmet te pogodbe, je pooblaščeni izvajalec:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv in naslov izvajalca servisnih storitev)*

**PODIZVAJALCI**

1. **člen**

Dobavitelj pri izvedbi del, ki so predmet te pogodbe, vključuje podizvajalce (kot so navedeni v »Prilogi – podizvajalec« te pogodbe).

Dobavitelj vedno in v vsakem primeru nosi polno odgovornost za celotni ponujeni obseg del, ki ga prevzame po pogodbi. Dobavitelj mora imeti poravnane vse zapadle obveznosti do svojih podizvajalcev.

Dobavitelj mora obveščati naročnika o vseh spremembah podatkov v zvezi s podizvajalci. Če po sklenitvi te pogodbe dobavitelj želi zamenjati podizvajalca ali v delo naknadno vključiti podizvajalca, mora dobavitelj naročniku v petih (5) dneh po spremembi predložiti:

* kontaktne podatke in zakonite zastopnike predlaganih podizvajalcev,
* izpolnjena lastna izjava teh podizvajalcev v skladu z 79. členom ZJN-3,
* zahtevo podizvajalca za neposredno plačilo, če podizvajalec to zahteva, in
* (če se podizvajalec zamenja in če je dobavitelj izpolnjevanje kakšnega pogoja v javnem naročilu dokazoval s tem podizvajalcem) dokazila, da novi podizvajalec izpolnjuje konkretni pogoj. Naročnik bo izpolnjevanje teh pogojev ugotavljal na dan predlagane spremembe oziroma na dan, ko bo prejel vso potrebno dokumentacijo.

Dobavitelj v zvezi s spremembo podizvajalca, navedeno v prejšnjem odstavku tega člena, naročniku predloži izpolnjeno »Prilogo – podizvajalec« z zahtevanimi dokumenti iz prejšnjega odstavka tega člena. S podpisom naročnika na tej prilogi se šteje, da naročnik soglaša z novim podizvajalcem. Podpisana »Priloga – podizvajalec« s strani obeh pogodbenih strank se šteje za aneks k tej pogodbi.

Naročnik ni dolžan preverjati, ali je dobavitelj predložil potrjene situacije vseh podizvajalcev oziroma razreševati sporov med dobaviteljem in podizvajalci v zvezi z upravičenostjo in zapadlostjo njihovih terjatev. Če se pojavi sum v izpolnjevanje obveznosti dobavitelja, ki mu jih nalagata ta pogodba in 94. člen ZJN-3, naročnik ravna v skladu s VII. odstavkom 94. člena ZJN-3.

Če podizvajalec ne zahteva neposrednega plačila, je dobavitelj dolžan najpozneje v 60 dneh od plačila končnega računa oziroma situacije, naročniku poslati svojo pisno izjavo in pisno izjavo vseh podizvajalcev, ki so sodelovali pri izvedbi te pogodbe, da so s strani glavnega dobavitelja prejeli plačilo za izvedena dela, neposredno povezana s to pogodbo.

**ODGOVORNOST ZA PREVZETI OBSEG DOBAV**

1. **člen**

Dobavitelj prevzema popolno odgovornost in riziko za dobavo, dogovorjeno s to pogodbo od datuma začetka dobave do datuma dokončnega prevzema, ko riziko preide na naročnika. Če med zgoraj določenim obdobjem pride do izgube ali škode na vozilih, ki so predmet te pogodbe, mora dobavitelj popraviti tako izgubo ali škodo tako, da bo dobava dogovorjena s to pogodbo ustrezala pogodbenim določilom.

**SPLOŠNE OBVEZNOSTI IN JAMSTVA DOBAVITELJA**

1. **člen**

Dobavitelj se obvezuje izvesti prevzeto dobavo v skladu z razpisno in ponudbeno dokumentacijo, pravili stroke in veljavnimi predpisi ter je odgovoren za strokovno, kvaliteto in funkcionalno pravilnost prevzete dobave vozila.

Dobavitelj mora pri izvedbi dobave, opredeljene s to pogodbo in predmetno dokumentacijo, upoštevati okoljevarstvene predpise.

Dobavitelj je odškodninsko odgovoren za škodo, ki jo povzroči med izvrševanjem pogodbenih obveznosti, za vso škodo, ki bi nastala naročniku na napravah zaradi napak, nedelovanja ali nepravilnega delovanja predmeta pogodbe, v skladu s splošnimi načeli odškodninske odgovornosti. Pogodbeni stranki se dogovorita, da je dobavitelj odgovoren tudi za posredno škodo, ki bi naročniku nastala zaradi kršitve pogodbenih obveznosti, napak, ali neustrezne kakovosti opreme, ki je predmet te pogodbe, vendar le v primeru, če je bila škoda povzročena naklepno ali iz hude malomarnosti. Dobavitelj za posredno škodo, ki jo utrpi naročnik, odgovarja do višine pogodbene vrednosti.

V primeru, da dobavitelj ne izpolni pogodbenih zahtev na način, določen s to pogodbo in tehničnimi specifikacijami, bo naročnik začel ustrezen postopek za prekinitev te pogodbe.

**VIŠJA SILA**

1. **člen**

Pogodbeni stranki sta prosti odgovornosti za škodo, ki je nastala zaradi neizpolnitve ali zamude pri izpolnjevanju pogodbene obveznosti, če so po sklenitvi pogodbe nastopile okoliščine, ki jih pogodbeni stranki nista mogli preprečiti, niti jih odpraviti oz. se jim izogniti (višja sila).

Stranka, na kateri strani je višja sila nastala, mora nasprotno stranko nemudoma obvestiti o nastanku le-te. Če tega ne stori, se na obstoj višje sile ne more sklicevati.

Prizadeta pogodbena stranka je dolžna ugoditi nasprotni stranki ter ji na njeno zahtevo nuditi vse potrebne dokaze o obstoju višje sile, obsegu le-te in o njenih posledicah. Roki iz pogodbe se podaljšajo za čas trajanja višje sile.

**POGODBENA KAZEN**

1. **člen**

Če dobavitelj ne izpolni pogodbenih obveznosti v pogodbenem roku, ima naročnik za vsak dan zamude pravico od izvajalca zahtevati pogodbeno kazen za zamudo v višini 5 ‰, pogodbene vrednosti brez DDV, vendar skupno največ 10 % pogodbene vrednosti brez DDV. Če škoda, ki jo utrpi naročnik, presega znesek pogodbene kazni, lahko naročnik zahteva od izvajalca še razliko do popolne odškodnine.

Če dobavitelj ne izvede dobave po tej pogodbi niti do skrajnega roka dobave in naročnik ne podaljša roka za dobavo in pogodbo odpove, ima naročnik pravico obračunati pogodbeno kazen v višini 10 % pogodbene vrednosti brez DDV.

Pogodbeni stranki soglašata, da je naročnik, če je sprejel izpolnitev obveznosti, ki je bila izvedena z zamudo, s tem hkrati tudi sporočil dobavitelju, da si pridržuje pravico do pogodbene kazni. Naročnik ima pogodbeno kazen pravico obračunati ob plačilu računa za dobavo, izvedeno z zamudo.

**FINANČNO ZAVAROVANJE**

1. **člen**

Dobavitelj mora, kot pogoj za veljavnost pogodbe, naročniku v desetih (10) dneh od obojestranskega podpisa pogodbe, kot zavarovanje za dobro izvedbo pogodbenih obveznosti in odpravo napak v garancijskem roku, priložiti ustrezno finančno zavarovanje (v skladu z 12. točko dokumentacije JN) v višini 5 % pogodbene vrednosti brez DDV. Veljavnost zavarovanja mora biti še najmanj en mesec po preteku garancijskega roka za zadnje dobavljeno vozilo po tej pogodbi.

Naročnik ima zavarovanje pravico unovčiti v višini njegove vrednosti, če dobavitelj:

1. ne bo pričel izvajati svojih pogodbenih obveznosti v skladu z določili pogodbe,
2. ne bo izpolnil svojih pogodbenih obveznosti v skladu z določili pogodbe,
3. ne bo pravočasno izpolnil svojih pogodbenih obveznosti v skladu z določili pogodbe,
4. ne bo pravilno izpolnil svojih pogodbenih obveznosti v skladu z določili pogodbe,
5. preneha izpolnjevati svoje pogodbene obveznosti v skladu z določili pogodbe.

**PREDSTAVNIKI POGODBENIH STRANK**

1. **člen**

Pooblaščena oseba s strani naročnika je \_\_\_\_\_\_\_\_\_\_ (tel. \_\_\_\_\_\_, e-pošta: \_\_\_\_), ki zastopa naročnika v vseh vprašanjih, ki se nanašajo na obveznosti po tej pogodbi ter sodeluje z izvajalcem ves čas trajanja pogodbe in mu nudi vse potrebne podatke za uspešno izvedbo del po tej pogodbi.

S strani izvajalca bo za nadzor in koordinacijo odgovorna oseba \_\_\_\_\_\_\_\_\_\_\_\_\_ (tel. \_\_\_\_\_\_, e-pošta: \_\_\_\_), ki je pooblaščena, da zastopa izvajalca v vseh vprašanjih, ki se nanašajo na obveznosti po tej pogodbi in je ves čas trajanja pogodbe dolžna neposredno sodelovati z naročnikovimi predstavniki.

Vsako spremembo pooblaščenih oseb morata stranki pisno sporočiti nasprotni stranki v treh (3) dneh po nastali spremembi.

**POSLOVNA SKRIVNOST IN VAROVANJE OSEBNIH PODATKOV**

1. **člen**

Pogodbeni stranki se zavezujeta, da bosta kot poslovno skrivnost varovali vse podatke druge stranke, s katerimi se bosta seznanili pri izvajanju te pogodbe. K varovanju poslovne skrivnosti so zavezani vsi zaposleni pri pogodbenih strankah, kot tudi tretje osebe, ki kakor koli sodelujejo pri realizaciji te pogodbe.

Skladno z zakonom, ki ureja področje varovanja osebnih podatkov, pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona.

Izvajalec se je dolžan seznaniti in se ravnati po internih predpisih naročnika glede varovanja in zaščite podatkov, če je to potrebno. Naročnik izvajalca o spremembi, dopolnitvi oziroma razveljavitvi svojih internih predpisov glede varovanja in zaščite podatkov obvešča preko objav na svoji spletni strani.

**PROTIKORUPCIJSKA KLAVZULA**

1. **člen**

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe, kdo v imenu ali na račun izvajalca predstavniku ali posredniku naročnika(ov), obljubil, ponudil ali dal kakšno nedovoljeno korist za pridobitev posla po tej pogodbi ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku(om) povzročena škoda ali pa je ali bo omogočena pridobitev nedovoljene koristi predstavniku ali posredniku naročnika(ov) in/ali izvajalcu ali njegovemu predstavniku, zastopniku ali posredniku.

**IZJAVA O LASTNIŠTVU**

1. **člen**

Dobavitelj se obvezuje, da bo kadarkoli v času veljavnosti te pogodbe oziroma kadarkoli v času izvajanja te pogodbe, v roku osmih dni od prejema poziva naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje da so z njim povezane družbe,

ki jih je naročnik, v skladu z določili VI. odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2 s spremembami), dolžan predložiti Komisiji za preprečevanje korupcije, če ta to zahteva.

Tako izjavo mora naročniku predložiti tudi podizvajalec, o čemer mora dobavitelj seznaniti vsakega podizvajalca.

**REŠEVANJE SPOROV IN ODSTOP OD POGODBE**

1. **člen**

Vse morebitne spore, nastale na osnovi te pogodbe, rešujeta pogodbeni stranki sporazumno in v duhu dobrih poslovnih običajev. V primeru, da sporazum ni mogoč, spor rešuje pristojno sodišče po sedežu naročnika.

Pri tolmačenju določil te pogodbe in reševanju morebitnih sporov se uporablja slovensko pravo, predvsem Obligacijski zakonik, poleg te pogodbe in zakonodaje pa se upošteva še:

* dokumentacijo v zvezi z oddajo javnega naročila št. NMV20-017 z dne \_\_\_\_\_\_\_\_\_,
* ustrezni del ponudbene dokumentacije št. \_\_\_\_\_\_\_\_\_ z dne \_\_\_\_\_\_\_\_\_\_\_\_,
* odločitev o oddaji javnega naročila z dne \_\_\_\_\_\_\_\_\_,
* drugo dokumentacijo v zvezi s to pogodbo.

Naročnik ima pravico, da od pogodbe predčasno odstopi brez odpovednega roka:

* če dobavitelj svojih obveznosti ne opravlja skladno s pogodbo, zaradi česar je prejel že najmanj dve opozorili,
* če je v tej pogodbi tako določeno,
* če se je proti dobavitelju začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe (razen prostovoljne likvidacije zaradi združevanja ali prestrukturiranja), če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami,
* če nima več zagotovljenih sredstev za naročene pogodbene dobave.

Pogodbeni stranki lahko kadarkoli odpovesta to pogodbo z 90 dnevnim odpovednim rokom, ki prične teči naslednji dan po prejemu pisnega obvestila o odpovedi, ki mora biti drugi stranki te pogodbe vročen s priporočeno poštno pošiljko. Pogodbeni stranki se lahko, s sklenitvijo aneksa k tej pogodbi, sporazumno dogovorita za daljši ali krajši odpovedni rok.

Dobavitelj v primerih iz 19. in tega člena pogodbe ni upravičen od naročnika zahtevati kakršne koli povrnitve škode ali vračila kakršnih koli drugih stroškov v zvezi s tem.

**RAZVEZNI POGOJ**

1. **člen**

Ta pogodba je sklenjena pod razveznim pogojem, ki se uresniči v primeru, če bo naročnik seznanjen, da je sodišče s pravnomočno odločitvijo ugotovilo kršitev obveznosti iz II. odstavka 3. člena ZJN-3 s strani izvajalca ali njegovega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. Razvezni pogoj učinkuje skladno s 67. členom ZJN-3.

**PRILOGA IN SESTAVNI DELI POGODBE**

1. **člen**

Priloge k tej pogodbi so:

* ponudba št. \_\_\_\_\_\_\_, z dne \_\_\_\_\_\_\_,
* tehnične specifikacije,
* priloga - podizvajalec.

Sestavni deli te pogodbe so tudi:

* dokumentacija naročnika, št. NMV20-017 z dne \_\_\_\_\_\_\_\_\_,
* ponudbena dokumentacija dobavitelja št. \_\_\_\_\_\_\_\_\_\_\_, z dne \_\_\_\_\_\_\_\_\_.

Priloge in sestavni deli so enako zavezujoči kot pogodba.

**KONČNE DOLOČBE**

1. **člen**

Pogodba postane veljavna z dnem obojestranskega podpisa obeh pogodbenih strank. V primeru, da dobavitelj v zahtevanem roku, kot izhaja iz poziva naročnika na predložitev, ne predloži garancije za dobro izvedbo pogodbenih obveznosti in odpravo napak v garancijskem roku in/ali izpolnjene in podpisane izjave v skladu s VI. odstavkom 14. člena Zakona o integriteti in preprečevanju korupcije (ZIntPK) (velja za vse skupne ponudnike in podizvajalce), pogodba preneha veljati.

Pogodba se sklepa za čas od datuma podpisa pogodbe do zaključka dobave predmeta pogodbe v določenem roku (4. člen te pogodbe), vendar najkasneje do 31. 12. 2020.

Pogodba je napisana v dveh (2) enakih izvodih, od katerih prejme vsaka stranka en (1) izvod.

\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_ Kranj, dne \_\_\_\_\_\_\_\_\_\_\_\_

Dobavitelj: Naročnik:

\_\_\_\_\_\_\_\_\_\_\_\_\_\_\_\_ Elektro Gorenjska, d.d.

\_\_\_\_\_\_\_\_\_\_\_\_\_\_\_\_ Predsednik uprave:

\_\_\_\_\_\_\_\_\_\_\_\_\_\_\_\_ dr. Ivan Šmon, MBA

**Priloga – podizvajalec**

**Javno naročilo: Dobava vozil z nizkimi emisijami, št. NMV20-017[[1]](#footnote-1)**

**PODIZVAJALEC: 1. podizvajalec ob oddaji ponudbe**

**2. zamenjava podizvajalca (v času izvajanja pogodbe)**

**3. nov podizvajalec (v času izvajanja pogodbe)**

*(ustrezno obkroži)*

|  |  |
| --- | --- |
| Naziv podizvajalca: |  |
| Naslov podizvajalca: |  |
| Zakoniti zastopnik podizvajalca: |  |
| Elektronski naslov in telefon: |  |
| ID in matična številka podizvajalca: |  |

Pri izvedbi predmeta javnega naročila bomo izvajali naslednja dela:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(navesti dela, ki jih bo izvajal podizvajalec, količino in vrednost del)*

**Zahtevamo neposredno plačilo (na podlagi V. odstavka 94. člena ZJN-3): DA NE**

(ustrezno obkrožite)

**Izjave podizvajalca:**

Če je obkroženo DA – Ker zahtevamo neposredno plačilo, soglašamo, da naročnik Elektro Gorenjska, d. d. (v primeru, da bo glavni izvajalec v postopku predmetnega javnega naročila izbran kot najugodnejši) namesto glavnega izvajalca, s katerim sodelujemo pri izvajanju predmetnega javnega naročila, poravna naše terjatve, ki jih imamo na podlagi del oziroma dobav, ki smo jih opravili v sklopu izvajanja javnega naročila, do glavnega izvajalca.

Če je obkroženo NE – Ker ne zahtevamo neposrednega plačila, se zavezujemo, da bomo izvajalcu poslali svojo pisno izjavo, da smo s strani glavnega izvajalca prejeli plačilo za izvedena dela, neposredno povezana s predmetom tega javnega naročila.

Izjavljamo tudi:

* da nam je izvajalec pravočasno in pravilno poravnal svoje zapadle poslovne obveznosti,
* da bomo predložili izpolnjeno, podpisano in žigosano (če uporabljamo žig) lastno izjavo,
* da bomo pred sklenitvijo pogodbe v skladu s VI. odstavkom 14. člena ZIntPK naročniku predložili izjavo oziroma podatke o udeležbi fizičnih in pravnih oseb v lastništvu naše družbe, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe z našo družbo. Če bomo predložili lažno izjavo oziroma dali neresnične podatke o navedenih dejstvih, se zavedamo, da ima to za posledico ničnost pogodbe.

|  |  |
| --- | --- |
| Kraj in datum: | Podizvajalec:  Žig in podpis: |

**GLAVNI IZVAJALEC:**

**Izjave glavnega izvajalca:**

Če podizvajalec zahteva neposredno plačilo: S podpisom na tem dokumentu pooblaščamo naročnika, da na podlagi potrjenega računa oz. situacije, neposredno plačuje podizvajalcu. Svojemu računu oziroma situaciji bomo obvezno priložili račune oziroma situacije svojih podizvajalcev, ki jih bomo predhodno potrdili.

Če podizvajalec ne zahteva neposrednega plačila: S podpisom na tem dokumentu se obvezujemo, da bomo najpozneje v 60 dneh od plačila končnega računa oziroma situacije, naročniku poslali svojo pisno izjavo in pisno izjavo podizvajalca, ki je sodeloval pri izvedbi te pogodbe, da je z naše strani, kot glavnega izvajalca, prejel plačilo za izvedena dela, neposredno povezana s pogodbo za izvedbo zgoraj navedenega javnega naročila. Zavedamo se, da je neposredovanje izjave o poplačilu prekršek na podlagi druge točke I. odstavka 112. člena ZJN-3.

Če se podizvajalec zamenja z drugim in je izvajalec izpolnjevanje kakšnega pogoja v javnem naročilu dokazoval z zamenjanim podizvajalcem: Prilagamo tudi dokazilo, da novi podizvajalec izpolnjuje pogoj, katerega smo v postopku javnega naročila izpolnjevali skupaj z zamenjanim podizvajalcem.

|  |  |
| --- | --- |
| Kraj in datum: | Ponudnik: |
|  | Žig in podpis: |

**NAROČNIK** *(v primeru zamenjave podizvajalca ali angažiranja novega podizvajalca (v času izvajanja pogodbe)):*

Naročnik soglašam s spremembo podizvajalca oziroma z novim podizvajalcem.

|  |  |
| --- | --- |
| Kraj in datum: | Naročnik: |
|  | Žig in podpis: |

Priloge:

* izpolnjena, podpisana in žigosana lastna izjava
* dokazila v zvezi z izpolnjevanjem pogoja (če so potrebna)

**Op.: Izpolnjeno prilogo glavni izvajalec v primeru spremembe podizvajalca v času izvajanja pogodbe predloži naročniku z vsemi zahtevanimi prilogami. Če se naročnik s spremembo podizvajalca strinja, prilogo podpiše in kopijo posreduje glavnemu izvajalcu in novemu podizvajalcu.**

**Če ponudnik nastopa z več kot enim podizvajalcem, se ta priloga izpolni za vsakega podizvajalca posebej.**

1. S podpisom naročnika na tej prilogi (v primerih iz točk 2 in 3) se šteje, da naročnik soglaša z novim podizvajalcem. Podpisana »Priloga – podizvajalec« s strani obeh pogodbenih strank (in podizvajalca) se šteje za aneks k tej pogodbi. [↑](#footnote-ref-1)